Žalgirio viršūnė

Žalgirio viršūnė – 4850 m aukščio viršukalnė Tian Šanyje, Terskėjaus Alatau kalnagūbryje, Kirgizijos šiaurės rytuose. Į šiaurę nuo jos telkšo Isyk Kulio ežeras. Viršūnę dengia ledynai.Žalgirio viršūnė. Visuotinė lietuvių enciklopedija. Nuoroda tikrinta 2022-01-19.

Pirmąsyk į šią viršūnę įkopė Lietuvos alpinistai 1969 m. rugpjūčio 17 d. Ekspedicijoje dalyvavo V. Stepulis, R. Zdanavičius, R. Augūnas, A. Briedis, A. Gučas (vadovas), A. Jurgelionis, J. Pečkaitienė, D. Stankutė, A. Šteinas, A. Varanka, V. Viršilas, J. Zamulaitis.„Lietuviškos viršūnės“. Kalnai.lt. Nuoroda tikrinta 2022-02-20.

2010 m., minint Žalgirio mūšio 600 metų sukaktį, į Žalgirio viršukalnę įkopė dvi Vilniaus universiteto žygeivių klubo Kirgizijoje organizuotos ekspedicijos „Žalgiris 600“ grupės.„Žalgirio viršūnėje Kirgizijoje alpinistai rado prieš 40 metų paliktą lietuvių raštelį“. 15min.lt. Nuoroda tikrinta 2022-02-20.

 Išnašos 

Kategorija:Tianšanis
Kategorija:Kirgizijos kalnai